
[bookmark: _Ref38291223][bookmark: _Ref38291334][bookmark: _Ref38533412][bookmark: _Hlk136603877]Pirkimo sąlygų 4 priedas „Tiekėjų kvalifikacijos reikalavimai ir reikalavimai laikytis kokybės vadybos sistemos ir (arba) aplinkos apsaugos vadybos sistemos standartų“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus. 
2. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams, turi būti įgyti iki pasiūlymų pateikimo termino pabaigos (susipažinimo su pasiūlymais dienos).
3. Perkančioji organizacija nereikalauja iš tiekėjo pateikti dokumentų, patvirtinančių atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji: turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; šiuos dokumentus jau turi iš ankstesnių pirkimo procedūrų.
4. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
5. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Teisę verstis atitinkama veikla įrodančius dokumentus, jei tokia teisė reikalaujama pagal teisės aktus ir nebuvo patikrinta pasiūlymų vertinimo metu, tiekėjas turi pateikti iki atitinkamų veiklų vykdymo pradžios.
6. Savo pasiūlyme tiekėjas turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti. Jei tiekėjas nesiremia subtiekėjų pajėgumais, kad atitiktų kvalifikacijos reikalavimus ar kitus reikalavimus tiekėjui, subtiekėjus galima išviešinti sudarius pirkimo sutartį, kaip nurodyta prie pirkimo sąlygų pridėtame pirkimo sutarties projekte. Tiekėjas, teikdamas pasiūlymą privalo išviešinti kvazisubtiekėjus (t. y. asmenis, kuriuos planuoja įdarbinti), jei jų pajėgumais remiamasi dėl atitikties kvalifikacijos reikalavimams.
7. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
8. Tiekėjai turi atitikti šiuos kvalifikacijos ir kokybės bei aplinkos apsaugos vadybos sistemų standartų reikalavimus:

	Eil. Nr.
	Reikalavimas
	Atitiktį reikalavimui įrodantys  dokumentai
	Subjektas, kuris turi atitikti reikalavimą

	1.
	Tiekėjo metinės visos veiklos pajamos per paskutinius 3 (tris) finansinius metus, o jei ūkio subjektas įregistruotas vėliau ar veiklą pradėjo vėliau – nuo ūkio subjekto įregistravimo ar veiklos pradžios, yra ne mažesnės nei 1.750.000,00 Eur be PVM.
	Pateikiama su pasiūlymu:
EBVPD.
Dokumentai, kuriuos turės pateikti galimas laimėtojas:
Tiekėjas pateikia paskutinių 3 finansinių metų (jei tiekėjas įregistruotas ar veiklą vykdyti pradėjo vėliau – nuo tiekėjo įregistravimo ar veiklos pradžios) finansinių ataskaitų rinkinį su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas ūkio subjektas, įstatymuose reikalaujama skelbti metinį finansinių ataskaitų rinkinį.
Jei finansinės ataskaitos dar nėra patvirtintos ir (ar) dar nepaskelbtos Juridinių asmenų registre, teikiamas ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma apie gautas metines visos veiklos pajamas.
CVP IS priemonėmis pateikiamos skaitmeninės dokumentų kopijos.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Subtiekėjams šis reikalavimas nenustatomas.
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.

	2.
	Tiekėjas per paskutinius 3 (trejus) metus turi būti suteikęs spausdinimo (įskaitant pristatymą) paslaugų už ne mažesnę kaip 1.160.000,00 Eur be PVM vertę.
Paskutiniai 3 (treji) metai turi būti suprantami, kaip laikotarpis iki pasiūlymų pateikimo termino pabaigos
	Pateikiama su pasiūlymu:
EBVPD.
Dokumentai, kuriuos turės pateikti galimas laimėtojas:
1) pažymą (Pirkimo dokumentų 11 priedas) apie suteiktas paslaugas, kurioje yra pateikiamas paslaugų, atitinkančių reikalavimus, sąrašas, nurodant, objekto aprašymą, patvirtinantį atitikimą nustatytiems reikalavimams, projekto arba projekto dalies vertę,  projekto pradžios ir pabaigos datas, užsakovą bei jo kontaktinius duomenis.
Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti dokumentus patvirtinančius suteiktų paslaugų faktą bei objektą apibūdinančius dokumentus (pvz., techninę užduotį).  Perkančioji organizacija, siekdama patikslinti informaciją apie suteiktas paslaugas, pasilieka teisę be išankstinio įspėjimo susisiekti su tiekėjo nurodytus užsakovu.
2) tiekėjo pažymoje (Pirkimo dokumentų 11 priedas) nurodytų paslaugų užsakovo patvirtintą pažymą apie tiekėjo tinkamai suteiktas paslaugas.
Užsakovo (deklaracijoje) turi būti informacija apie suteiktas paslaugas, kuri leidžia įvertinti atitiktį keliamam kvalifikacijos reikalavimui (t. y. suteiktų paslaugų aprašymas, vertė, suteikimo laikotarpis nurodant konkrečią datą nuo-iki).
CVP IS priemonėmis pateikiamos skaitmeninės dokumentų kopijos.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Subtiekėjams šis reikalavimas nenustatomas.
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.

	3.
	Tiekėjas sutarties vykdymui privalo turėti kvalifikuotus specialistus, kurie atitiktų žemiau nurodytus minimalius reikalavimus. 
Vienas specialistas gali būti siūlomas į daugiau negu vieną poziciją, jeigu jo kvalifikacija atitinka.
Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis asmuo.
	Tiekėjas su pasiūlymu privalo pateikti:
1) vadovo arba jo įgalioto atstovo pasirašytą siūlomų specialistų sąrašą (pirkimo dokumentų 10 priedas), kuriame turi būti nurodyta kiekvienai reikalaujamai specialisto pozicijai siūlomų specialistų vardai, pavardės ir kita reikalaujama informacija.
2) kiekvieno siūlomo specialisto gyvenimo aprašymą (CV), patvirtinantį atitikimą nustatytiems reikalavimams, tos srities specialistui,  kurio funkcijas atlikti specialistas yra siūlomas.
Tiekėjo siūlomų specialistų gyvenimo aprašymuose (CV) turi būti pateikta informacija apie reikalaujamą profesinę patirtį, darbo patirtį, dalyvavimą projektuose. 
Aprašant dalyvavimą projekte (sutartyje) turi būti nurodytas specialisto vaidmuo projekte, projekto aprašymas, projekto (sutarties) vykdymo laikotarpis (pradžios ir pabaigos data), projekto užsakovo kontaktiniai duomenys: atsakingo už vykdytą projektą (sutartį) arba šio projekto vadovo vardas, pavardė, telefonas, el. pašto adresas. 
Perkančioji organizacija siekdama patikslinti CV pateiktą informaciją, pasilieka teisę be išankstinio įspėjimo susisiekti su CV nurodytu užsakovu.
3) jei siūlomas/-i specialistas/-ai nėra tiekėjo darbuotojas/-ai, privaloma pateikti sutarties, sudarytos su atitinkamos srities specialistu, kopiją ar kitą įrodantį dokumentą, kad vykdant pirkimo sutartį specialistas atliks jam nustatytas funkcijas.
CVP IS priemonėmis pateikiamos skaitmeninės dokumentų kopijos.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

	[bookmark: _Hlk136603804]3.1.
	Projektų vadovas, kuris turi ne trumpesnę nei 3 (trejų) metų darbo patirtį per pastaruosius 5 metus, vadovaujant spausdinimo paslaugų su pristatymu projektams (sutartims), kuriuose vykdė jų eigos kontrolę, rizikos veiksmų valdymą, vadovavo specialistų, dalyvaujančių vykdant projektą (sutartį), komandai.
	Siūlomo specialisto darbo patirtis bus vertinama pagal pateiktus duomenis  specialisto pasirašytame gyvenimo aprašyme (CV) ir tiekėjo pateiktame specialistų sąraše (pirkimo dokumentų 10 priedas).
CVP IS priemonėmis pateikiamos skaitmeninės dokumentų kopijos.
	

	[bookmark: _Hlk136603900]3.2.
	Dizaineris – maketuotojas, kuris turi:
1) turi turėti meno srities (grafinis dizainas / audiovizualinis menas) aukštąjį universitetinį išsilavinimą arba aukštąjį  neuniversitetinį išsilavinimą su bakalauro  kvalifikaciniu laipsniu arba jam prilygintą išsilavinimą.
2) turėtų ne mažiau kaip 3 metų patirtį
maketuojant, kuriant dizainą spausdinimo paslaugų teikimo srityje. 
	Pateikiama:
1) Tiekėjas pateikia išsilavinimą liudijančių diplomų kopijas.
2) Siūlomo specialisto darbo patirtis bus vertinama pagal pateiktus duomenis  specialisto pasirašytame gyvenimo aprašyme (CV) ir tiekėjo pateiktame specialistų sąraše (pirkimo dokumentų 10 priedas).
	

	4.
	Tiekėjo Aplinkos apsaugos vadybos sistema turi atitikti  LST EN ISO 14001:2015 standarto reikalavimus.
	Tiekėjas su pasiūlymu privalo pateikti:
Tiekėjas turi pateikti kompetentingos institucijos išduotą LST EN ISO 14001:2015 sertifikatą arba kitą aplinkos apsaugos vadybos sertifikatą, pagrįstą atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus) įrodantį, kad įmonėje yra įdiegta aplinkos apsaugos vadybos sistema, patvirtinanti, kad įmonė valdo savo veiklos procesų ir paslaugų daromą poveikį aplinkai.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

